Breathe Me

Breathe Me (בעברית: הנשם אותי) הוא סינגל שהוקלט על ידי הזמרת-יוצרת האוסטרלית סיה, מתוך אלבומה השלישי, Colour the Small One. השיר יצא לאור ב-19 באפריל 2004, על ידי חברות התקליטים סיסטמאיק, גו! ביט ו-Astralwerks. עם יציאתו נכנס השיר אל המקום ה-19 במצעד שבדנמרק, וה-71 במצעד הסינגלים הבריטי. השיר נכתב על ידי סיה עצמה, ועל ידי דן קארי והופק על ידי ג'ימי הוגארת'. השיר מדבר על שלל נושאים שונים, כדוגמת נושא ההתאבדות, הדיכאון הקליני וכולי. באחת מסצנות הקליפ, ניתן לראות את סיה קופצת מחלון, כאילו שהתאבדה, אך לאחר מכן מתגלה כי מדובר באשליה, שנועדה להטעות את הצופה במכוון. כמו כן, כמה שנים לאחר צאתו, הועלה השיר לרשת הזרמת המדיה ספוטיפיי. את השיר ביצעה סיה במהלך סיבוב ההופעות הראשון שלה, "We Meaning You Tour", שהתקיים בין אפריל 2010, למאי 2010. סיבוב ההופעות נתמך על גבי אלבומה החמישי We Are Born שיצא ב-18 ביוני באותה השנה. בשנת 2011, יצאה סיה לסיבוב הופעות נוסף "We Are Born Tour", שנתמך על גבי אותו האלבום. גם בסיבוב הופעות זה, ביצעה סיה את השיר בכל אחת מההופעות שנכללו בו. בין היתר, ביצעה סיה את השיר בהדרן של כל מופע, בשילוב עם השיר "Clap Your Hands". בספטמבר 2016, היא יצאה לסיבוב ההופעות השלישי שלה "Nostalgic for the Present Tour", אשר נתמך על גבי אלבומה השביעי, This Is Acting. במהלך כל אחת מן ההופעות שנכללו בסיבוב ההופעות, ביצעה סיה את השיר. בסך הכל, שרה סיה את השיר במהלך כל הקריירה שלה 132 פעמים בשלל הופעות שונות. מילותיו של השיר מדברות על כאב, בדידות, דיכאון קליני, אובדנות, פגיעה עצמית ועצבות אשר את כולם חווה סיה. כמו כן, לאורכו של השיר, היא שרה על אותם הנושאים, תוך שהיא מבקשת שמישהו יעזור לה להתמודד עם המצב בו היא שרויה. בתחילת השיר אומרת סיה "הצילו, עשיתי זאת שוב". בשורה הזו היא מדברת על כך שהיא פגעה בגוף שלה ובעצמה שוב פעם. בהמשך היא אומרת "הייתי פה כבר פעמים רבות לפני כן", וכוונתה היא שהיא כבר הייתה בהמון מצבים בהם היא פגעה בעצמה שוב ושוב. בהמשך, היא מצהירה "פגעתי בעצמי שוב היום", ומסיימת עם המשפט "והחלק הגרוע ביותר הוא שאין לי את מי להאשים". כוונתה פה, היא שלאחר הפגיעה בעצמה, אין לה את מי להאשים מלבד את עצמה. דבר המחזק את עוצמת דבריה. בין לבין, ניתן לשמוע אותה זועקת מכאב "תהיה חבר שלי, תחזיק אותי, תעטוף אותי ותכסה אותי כשקר". היא בעצם מסבירה שאין לה אף אחד ושהיא כל כולה לבדה. בין היתר, היא אומרת "אני קטנה, אני זקוקה לזה שתחמם ותנשים אותי". בבית השלישי של השיר, היא אומרת "אאוץ', איבדתי את עצמי היום שוב", "איבדתי את עצמי ואני לא נמצאת בשום מקום". בשורות אלו היא מסבירה שהדיכאון ניצח אותה, ושהיא כבר לא יודעת מה לעשות עם עצמה עד כדי כך שהיא אבודה בתוך שום מקום. היא מסיימת את הבית עם שתי השורות: "כן אני חושבת שאני עלולה להישבר", "איבדתי את עצמי שוב ואני מרגישה לא בטוחה". היא מסבירה שבעקבות הדיכאון היא כבר לא מרגישה בטוחה. בבית הרביעי והאחרון של השיר, היא ממשיכה להגיד "תהיה חבר שלי, תחזיק אותי" וכדומה. היא חותמת את השיר עם זה שהיא מצהירה שהיא עודנה לבד, וכי אין איש אשר יוכל להציל אותה מהמצב האובדני בו היא שרויה, עד כדי כך שהיא מבקשת ממישהו שיהיה חבר שלה, שיתמוך בה. בשל הצלחתו הרבה של השיר, העניק לו איגוד תעשיית ההקלטות האמריקאי את תואר הפלטינה על סך מכירות של כ-1.2 מיליון עותקים בארצות הברית. בדנמרק זכה לתואר הזהב, על מכירות של 30,000 עותקים. ובכך הפך לאחד משיריה הנמכרים ביותר של הזמרת במדינות הללו. בין היתר, העניק לו איגוד תעשיית ההקלטות הבריטי את תואר הכסף על סך מכירות של כ-200,000 עותקים בבריטניה. הווידאו קליפ המלא של השיר הועלה לערוץ היוטיוב של סיה במהלך העשור השני של המאה ה-21, אך מסיבה שלא צוינה נמחק ממנו. בשנת 2008, הועלה ליוטיוב סרטון המילים של השיר, אשר במרוצת השנים הפך לסרטון ויראלי, כאשר צבר למעלה מ-38 מיליון צפיות. את הקליפ ביים דניאל אסקיל, והוא צולם בבית מלון בלונדון. הקונספט של הקליפ הוא הצגתו דרך 2,500 תמונות שונות שצולמו במצלמת פיתוח מיידי. בתחילת הקליפ, ניתן לראות תצלומים שונים של סיה כשהיא במצבים שונים. באמצע הקליפ, ניתן לראותה במציאות, ובאחת מהסצנות הסופיות, ניתן לראות את סיה קופצת מחלון, כאילו שהתאבדה, אך לאחר מכן מתגלה כי מדובר באשליה, שנועדה להטעות את הצופה במכוון. הופעתה של סיה עם השיר במהלך שנת 2007, זכתה להצלחה גם כן, כאשר צברה למעלה מ-42 מיליון צפיות. במרוצת השנים, זכה "Breath Me", למאות אלפי אזכורים בתוכניות טלוויזיה וברשתות החברתיות, תוך שנעשו עבורו מאות רמיקסים, גרסאות כיסוי וחידושים. בין היתר, זכור בעיקר אזכורו של השיר בפרק הסיום של תוכנית הטלוויזיה "עמוק באדמה", אשר שודרה בין שנת 2001 לשנת 2005. להלן חלק מאזכוריו של השיר בתרבות הפופולרית: 2004: "CSI: מיאמי" (עונה 2, פרק 24) 2004: "חיים כמו שמכירים" (עונה 1, פרק 4) 2005: "עמוק באדמה" (עונה 5, פרק 12) 2005: "הפנטגון" (עונה 1, פרק 6) 2006: "המתנה המושלמת" 2006: "ורוניקה מארס" (עונה 2, פרק 18) 2006: תצוגת האופנה של ויקטוריה'ס סיקרט 2007: "נפילה" 2007: "האישה הביונית" (עונה 1, פרק 1) 2008: "התערבות" 2008: "הנסיך הפרסי" (TGS Trailer) 2008: "אהבה אסורה" 2008: CNBC 2009: MTV אוסטרליה (קידום) 2009: "הוליווד הילס" 2009: "הולבי סיטי" 2010: "אני מתכוון ללורה" 2010: "עברייני על" 2010: "זכרי אותי לנצח" 2010: "וידוייה הסודיים של זונת צמרת" (עונה 3, פרק 4) 2010: "לות'ר" (עונה 1, פרק 5) 2010: "המופע של אופרה וינפרי" (עונה 25, העונה האחרונה) 2011: "אבודים" (שיר נושא) 2011: "אלימות ברשת" 2011: גוצ'י קוסמטיקה 2012: "הוליאוקס" 2012: "דמי לובאטו: חזקה למרות הכל" 2012: "נס רפואי" (עונה 1, פרק 2) 2012: "לאונרדו" 2013: "אנתוני בורדיין: חלקים לא ידועים" (עונה 1, פרק 8) 2013: "כתום זה השחור החדש" (עונה 1, פרק 7) 2018: "משפחת סימפסון" (עונה 29, פרק 21) להלן חלק מגרסאות הכיסוי והרמיקסים שנעשו עבור השיר: בשנת 2008, ביצעה מחדש את השיר הזמרת הוולשית קייט מגיל (אנ'). בשנת 2011, יצא רמיקס לשיר שהפך לוויראלי וצבר למעלה מ-1.1 מיליון צפיות. בשנת 2012, ביצעה מחדש את השיר הזמרת האמריקאית קלי קלרקסון. בשנת 2013, ביצעה מחדש את השיר הזמרת הבריטית שרה ברייטמן כחלק מאלבומה, Dreamchaser. בשנת 2014, ביצעה מחדש את השיר הזמרת הבריטית ג'סמין תומפסון. בשנת 2014, ביצעה מחדש את השיר הזמרת הישראלית לבלי גורן, ב-"The Voice ישראל". בשנת 2016, ביצעה מחדש את השיר הזמרת האמריקאית גרייס ונדרוואאל. בשנת 2019, ביצעה מחדש את השיר הזמרת הישראלית טאי, במסגרת התוכנית "הכוכב הבא לאירוויזיון". מידע על הסינגל "Breathe Me" באתר מיוזיק בריינז סרטון השיר "Breathe Me" באתר יוטיוב danishcharts.com - Sia - Breathe Me, danishcharts.dk Sia | full Official Chart History | Official Charts Company, www.officialcharts.com Sia - Breathe Me, Discogs (באנגלית) Sia – Breathe Me (באנגלית), נבדק ב-2019-05-31 josechu dj (2016-02-14), Sia - Breathe Me (Original Video), נבדק ב-2019-05-31 Breathe Me, נבדק ב-2019-05-31 Sia sold out, Australian Times News, ‏2010-02-22 (באנגלית) Sia announces "The We Meaning You Tour" dates, Consequence of Sound, ‏2010-02-02 (באנגלית) We Are Born - Sia | Songs, Reviews, Credits, AllMusic (באנגלית) Sia - We Are Born, Discogs (באנגלית) Release group “We Are Born” by Sia - MusicBrainz, musicbrainz.org Sia Average Setlists of tour: We Are Born, www.setlist.fm Review: Sia delivers performance-art masterpiece in Oakland, The Mercury News, ‏2016-10-02 (באנגלית) Sia | Album Discography, AllMusic (באנגלית) Sia Average Setlists of tour: Nostalgic for the Present Tour, www.setlist.fm Sia Tour Statistics, www.setlist.fm Sia – Breathe Me (באנגלית), נבדק ב-2019-06-01 Help, I have done it again / I have been here many times before / Hurt myself again today / And, the worst part is there's no-one else to blame, Genius (באנגלית) Sia – Breathe Me (באנגלית), נבדק ב-2019-06-01 Ouch I have lost myself again / Lost myself and I am nowhere to be found / Yeah I think that I might break / Lost myself again and I feel unsafe, Genius (באנגלית) Be my friend, hold me / Wrap me up, enfold me / I am small and needy / Warm me up and breathe me, Genius (באנגלית) Knopper, Steve (2014-04-18). "Sia Furler, the Socially Phobic Pop Star". The New York Times (באנגלית אמריקאית). ISSN 0362-4331. נבדק ב-2019-05-31. Certificeringer | IFPI, www.ifpi.dk Sia | Receipts, ATRL (באנגלית) www.bpi.co.uk collider.com.au (ארכיון) AmandaReaBoyd (2008-10-28), Breathe me -- sia, נבדק ב-2019-05-31 SiaVEVO (2014-07-21), Sia - Breathe Me (Live At SxSW), נבדק ב-2019-05-31 Sia - Breath Me Cover - YouTube, www.youtube.com Six Feet Under, HBO Kate McGill (2008-07-31), Breathe Me - Sia (Cover), נבדק ב-2019-06-01 ChilledDubstepMusic (2011-07-28), Sia - Breathe Me (Butch Clancy Remix), נבדק ב-2019-06-01 bkeall (2012-09-29), Kelly Clarkson - 'Breathe Me' (Sia Cover), נבדק ב-2019-06-01 Dreamchaser, 2013-04-16, נבדק ב-2022-01-22 JasmineFanpage (2014-10-10), Sia - Breathe Me (Cover by Jasmine Thompson) +Lyrics, נבדק ב-2019-06-01 The Voice ישראל (2014-09-16), ישראל 3 The Voice - לבלי גורן - Breathe Me, נבדק ב-2019-06-01 Oh Never Mind It’s Just Me - Grace VanderWaal (2016-04-12), Grace VanderWaal - "Breathe Me" Sia cover, נבדק ב-2019-06-01 Shmul .A (2019-01-22), Breathe Me- טאי /Tay- הכוכב הבא, נבדק ב-2019-06-01 "Gold & Platinum - RIAA". RIAA (באנגלית אמריקאית). נבדק ב-2018-05-10. WebCite query result, www.webcitation.org (באנגלית) www.amazon.ca, www.amazon.ca www.amazon.ca, www.amazon.ca Breathe Me, 2004-04-19, נבדק ב-2019-05-31 Breathe Me, 2004-04-19, נבדק ב-2019-05-31 Breathe Me, 2004-04-19, נבדק ב-2019-05-31 Breathe Me, 2004-04-19, נבדק ב-2019-05-31 www.amazon.com, www.amazon.com www.webcitation.org